CELEX: 22007D0065
Language: sk
Date: 2007-06-15 00:00:00
Title: Rozhodnutie Spoločného výboru EHP č. 65/2007 z  15. júna 2007 , ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

22.11.2007   
            
            
               SK
            
            
               Úradný vestník Európskej únie
            
            
               L 304/47
            
         ROZHODNUTIE SPOLOČNÉHO VÝBORU EHP
   č. 65/2007
   z 15. júna 2007,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 138/2006 z 27. októbra 2006 (1).
            
         
               (2)
            
            
               Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress (2), v znení korigenda uverejneného v Ú. v. EÚ L 65, 3.3.2007, s. 12.
            
         
               (3)
            
            
               Protokol 31 k dohode by sa preto mal zmeniť a doplniť s cieľom umožniť túto rozšírenú spoluprácu s účinnosťou od 1. januára 2007,
            
         ROZHODOL TAKTO:
   Článok 1
   Článok 5 protokolu 31 k dohode sa mení a dopĺňa takto:
   
               1.
            
            
               Odsek 5 sa nahrádza takto:
               „5.   Štáty EZVO sa zúčastňujú na programoch a akciách Spoločenstva uvedených v prvých dvoch zarážkach odseku 8 od 1. januára 1996, na programe uvedenom v tretej zarážke od 1. januára 2000, na programe uvedenom v štvrtej zarážke od 1. januára 2001, na programoch uvedených v piatej a šiestej zarážke od 1. januára 2002, na programoch uvedených v siedmej a ôsmej zarážke od 1. januára 2004 a na programoch uvedených v deviatej a desiatej zarážke od 1. januára 2007.“
            
         
               2.
            
            
               Do odseku 8 sa dopĺňa táto zarážka:
               
                           „—
                        
                        
                           
                              32006 D 1672: Rozhodnutie Európskeho parlamentu a Rady č. 1672/2006/ES z 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress (Ú. v. EÚ L 315, 15.11.2006, s. 1), v znení korigenda uverejneného v Ú. v. EÚ L 65, 3.3.2007, s. 12.“
                        
                     
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (3).
   Uplatňuje sa od 1. januára 2007.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2007
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 366, 21.12.2006, s. 83.
   
      (2)  Ú. v. EÚ L 315, 15.11.2006, s. 1.
   
      (3)  Ústavné požiadavky neboli oznámené.